ತಂತ್ರಾಂಶ ಪರೀಕ್ಷೆಯು ವಿವಾದಾತ್ಮಕವಾಗಿದ್ದರೂ ಸಹ, ತಂತ್ರಾಂಶದ ಗುಣಮಟ್ಟದ ಖಾತರಿ (SQA) ಪ್ರಕ್ರಿಯೆಯ ಒಂದು ಪ್ರಮುಖ ಭಾಗವಾಗಿ ಅದನ್ನು ಪರಿಗಣಿಸಬಹುದಾಗಿದೆ. SQAಯಲ್ಲಿ, ತಂತ್ರಾಂಶ ಸಂಸ್ಕರಣದ ಪರಿಣತರು ಮತ್ತು ಶ್ರಾವಕರು, ತಂತ್ರಾಂಶ ಮತ್ತು ಅದರ ಅಭಿವೃದ್ಧಿಯ ಕುರಿತಾದ ಒಂದು ವಿಶಾಲವಾದ ನೋಟವನ್ನು ಕಾಣಲು ಅವಕಾಶವಿರುತ್ತದೆ. ವಿತರಿಸಲ್ಪಟ್ಟ ತಂತ್ರಾಂಶದಲ್ಲಿ ಕಂಡುಬರಬಹುದಾದ, "ನ್ಯೂನತೆಯ ಪ್ರಮಾಣ" (ಡಿಫೆಕ್ಟ್‌ ರೇಟ್‌) ಎಂದು ಕರೆಯಲ್ಪಡುವ ದೋಷಗಳ ಮೊತ್ತವನ್ನು ತಗ್ಗಿಸುವ ಸಲುವಾಗಿ, ಅವರು ತಂತ್ರಾಂಶ ಎಂಜಿನಿಯರಿಂಗ್‌ ಪ್ರಕ್ರಿಯೆಯನ್ನೇ ಪರೀಕ್ಷಿಸುತ್ತಾರೆ ಮತ್ತು ಬದಲಿಸುತ್ತಾರೆ.

ಒಂದು "ಸ್ವೀಕಾರಯೋಗ್ಯ ದೋಷದ ಪ್ರಮಾಣ" ಎಂಬುದು ತಂತ್ರಾಂಶದ ಸ್ವರೂಪದ ಮೇಲೆ ಅವಲಂಬಿತವಾಗಿರುತ್ತದೆ; ಹಾರಾಟದ ಅನುಕರಣಕಾರಕ ವಿಡಿಯೋ ಆಟವೊಂದು, ಒಂದು ವಾಸ್ತವಿಕ ವಿಮಾನಕ್ಕೆ ಸಂಬಂಧಿಸಿದ ತಂತ್ರಾಂಶಕ್ಕಿಂತಲೂ ಸಾಕಷ್ಟು ಹೆಚ್ಚಿನ ಮಟ್ಟದಲ್ಲಿರುವ ದೋಷ ಸಹಿಷ್ಣುತೆಯನ್ನು ಹೊಂದಿರುತ್ತದೆ. 

SQAನೊಂದಿಗೆ ನಿಕಟ ಕೊಂಡಿಗಳು ಅಸ್ತಿತ್ವದಲ್ಲಿವೆಯಾದರೂ, ಪರೀಕ್ಷಾ ವಿಭಾಗಗಳು ಅನೇಕ ವೇಳೆ ಸ್ವತಂತ್ರವಾಗಿ ಕಾರ್ಯನಿರ್ವಹಿಸುತ್ತವೆ ಮತ್ತು ಕೆಲವೊಂದು ಕಂಪನಿಗಳಲ್ಲಿ ಯಾವುದೇ ತೆರನಾದ SQA ಚಟುವಟಿಕೆಯು ಇಲ್ಲದಿರಲೂ ಸಾಧ್ಯವಿದೆ.

ತಂತ್ರಾಂಶ ಪರೀಕ್ಷೆ ಎಂಬುದು ತಂತ್ರಾಂಶದಲ್ಲಿನ ದೋಷಗಳನ್ನು ಪತ್ತೆಹಚ್ಚಲೆಂಬ ಉದ್ದೇಶದೊಂದಿಗೆ ಕೈಗೊಳ್ಳಲಾಗುವ ಒಂದು ಕಾರ್ಯಭಾರವಾಗಿದ್ದು, ಇದನ್ನು ನೆರವೇರಿಸುವುದಕ್ಕಾಗಿ ಕಂಪ್ಯೂಟರ್‌ ಕಾರ್ಯಸೂಚಿಯ ನಿರೀಕ್ಷಿಸಲ್ಪಟ್ಟ ಫಲಿತಾಂಶಗಳನ್ನು ದತ್ತಮಾಹಿತಿಗಳ ಒಂದು ನಿರ್ದಿಷ್ಟ ಸಜ್ಜಿಕೆಗೆ ಮೀಸಲಾದ ಅದರ ವಾಸ್ತವಿಕ ಫಲಿತಾಂಶಗಳೊಂದಿಗೆ ಹೋಲಿಸಿ ವ್ಯತ್ಯಾಸವನ್ನು ಎತ್ತಿತೋರಿಸಲಾಗುತ್ತದೆ. ಇದಕ್ಕೆ ತದ್ವಿರುದ್ಧವಾಗಿ, QA (ಗುಣಮಟ್ಟ ಖಾತರಿ) ಎಂಬುದು ಕಾರ್ಯನೀತಿಗಳು ಮತ್ತು ಕ್ರಮವಿಧಾನಗಳ ಅನುಷ್ಠಾನವಾಗಿದ್ದು, ಮೊದಲ ಸ್ಥಳದಲ್ಲಿಯೇ ದೋಷಗಳು ಸಂಭವಿಸದಂತೆ ತಡೆಗಟ್ಟುವ ಉದ್ದೇಶದಿಂದ ಅದನ್ನು ಕೈಗೊಳ್ಳಲಾಗುತ್ತದೆ.

ಪೆಟ್ಟಿಗೆಯ ವಿಧಾನ
ಕಾರ್ಯತ್ಮಕವಲ್ಲದ ಪರೀಕ್ಷೆ
ತಂತ್ರಾಂಶ ಪರೀಕ್ಷಾ ವಿಷಯಗಳು
ತಂತ್ರಾಂಶದ ಗುಣಮಟ್ಟದ ಖಾತರಿ (ಸಾಫ್ಟ್‌‌ವೇರ್‌‌ ಕ್ವಾಲಿಟಿ ಅಶ್ಯೂರೆನ್ಸ್‌‌-SQA)